**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

**POSĖDŽIO PROTOKOLAS**

2022-03-28 Nr. TAR-35

Posėdžio data – 2022 m. kovo 22 d.

Pradžia – 13.00 val. (nuotoliniu būdu)

Posėdžio pirmininkas – Kazys Bagdonas.

Posėdžio sekretorė – Lietutė Demidova.

Posėdyje dalyvauja komiteto nariai: Arvydas Cesiulis, Jurij Šeršniov, Vaida Raugelė, Alina Velykienė. Nedalyvauja Antanas Kontautas, A. Razbadauskas.

Posėdyje dalyvauja Savivaldybės administracijos darbuotojai: Savivaldybės administracijos direktorius G. Neniškis, Socialinės paramos skyriaus vedėja A. Liesytė, Socialinių paslaugų poskyrio vedėja S. Jakienė, Savivaldybės administracijos vyr. patarėjas D. Petrolevičius, Socialinio būsto skyriaus vedėja L. Murauskienė, Sveikatos apsaugos skyriaus vedėja R. Perminienė.

Kviestieji asmenys – VŠĮ „Fizinio aktyvumo akademija“ atstovė Ž. Petrikaitė, Socialinės paramos centro direktorė D. Stankaitienė.

Dėl darbotvarkės.

K. Bagdonas siūlo „Informaciją apie galimybių studiją „Klaipėdos miesto stacionarinių sveikatos priežiūros įstaigų darbo optimizavimo ir perspektyvos (gairių) iki 2050 m. nustatymas“ svarstyti po darbotvarkės 3 klausimo.

V. Raugelė siūlo atidėti klausimo „Informaciją apie galimybių studiją „Klaipėdos miesto stacionarinių sveikatos priežiūros įstaigų darbo optimizavimo ir perspektyvos (gairių) iki 2050 m. nustatymas“ svarstymą kitam komiteto posėdžiui. Prašo įvardinti galimybių studijos išklausymo tikslą.

R. Perminienė sako, kad bus rengiamas sprendimas dėl VŠĮ „Klaipedos vaikų ligoninė“ - ir tai analizuojama studijoje.

A. Velykienė prašo Savivaldybės administracijos organizuoti viešą studijos pristatymą visai Tarybai (ne nuotolinį), pakviesti bendruomenės atstovus, medikus – visus, susijusius su Klaipėdos miesto perspektyva.

K. Bagdonas sako, kad klausimas nukreiptas svarstyti Sveikatos ir socialinių reikalų komitete.

Nemato trukdžių, kad šiandien išklausyti informaciją.

A. Cesiulis pritaria V. Raugelės siūlymui atidėti informacijos svarstymą kitam komiteto posėdžiui - pasikviesti medikus, visuomenės atstovus, seniūnaičius. Siūlo svarstytiną klausimą „Dėl Klaipėdos miesto savivaldybės tarybos 2021 m. lapkričio 25 d. sprendimo Nr. T2-279 „Dėl materialinės paramos įstatyme nenumatytais atvejais teikimo tvarkos aprašo patvirtinimo“ pakeitimo“ įtraukti į posėdžio darbotvarkę.

V. Raugelė pritaria A. Cesiulio siūlymui.

DARBOTVARKĖ (pritarta):

1. Žodinė informacija apie pagalbą nukentėjusiems nuo karo ukrainiečiams (pabėgėliams ir kariams) sveikatos ir socialiniais klausimais. Pranešėjas G. Neniškis.

2. Dėl savivaldybės būsto neatlygintinos nuomos sutarties piliečiams, pasitraukusiems iš Ukrainos dėl Rusijos federacijos karinių veiksmų Ukrainoje, formos patvirtinimo. Pranešėja L. Murauskienė.

3*.* Informacija pagal Socialinės paramos centro raštus. Pranešėja V. Raugelė.

4. Dėl Materialinės tvarkos aprašo keitimo pagal Komiteto protokolinį nutarimą. Pranešėja V. Raugelė.

5. Informacija dėl dienos vaikų centrų ir gauto kreipimosi. Pranešėja V. Raugelė.

6. Dėl Klaipėdos miesto savivaldybės tarybos 2021 m. lapkričio 25 d. sprendimo Nr. T2-279 „Dėl materialinės paramos įstatyme nenumatytais atvejais teikimo tvarkos aprašo patvirtinimo“ pakeitimo. Pranešėja A. Liesytė.

1. SVARSTYTA. Žodinė informacija apie pagalbą nukentėjusiems nuo karo ukrainiečiams (pabėgėliams ir kariams) sveikatos ir socialiniais klausimais.

Pranešėjas – G. Neniškis. Pažymi, kad į registracijos centrą (informacijos teikimui įvairiausiais klausimais) Savivaldybės administracija delegavo darbuotojų. G. Neniškis informuoja apie registracijos centre registruotų žmonių, bėgančių nuo karo, skaičių. Teigia, kad parengti 4 sprendimo projektai, susiję su ukrainiečių problemų sprendimo klausimais.

A. Velykienė sako, kad reikia svarstyti vaikų ugdymo (mokyklose, darželiuose) užtikrinimo klausimus..

V. Raugelė mano, jei trūksta socialinių darbuotojų padėjėjų - juos gali paruošti (apmokyti) metodiniai centrai.

G. Neniškis, A. Liesytė, L. Murauskienė atsako į V. Raugelės klausimus.

NUTARTA. Informacija išklausyta.

2. SVARSTYTA. Savivaldybės būsto neatlygintinos nuomos sutarties piliečiams, pasitraukusiems iš Ukrainos dėl Rusijos federacijos karinių veiksmų Ukrainoje, formos patvirtinimas.

Pranešėja – L. Murauskienė. Sako, kad sprendimo projektas parengtas, atsižvelgiant į tai, kad Rusijos Federacijos karinės pajėgos vykdo didelio masto karinius veiksmus Ukrainoje, ir siekiant priimti iš Ukrainos atvykusius piliečius, suteikiant jiems galimybę neatlygintinai nuomoti Klaipėdos miesto savivaldybei nuosavybės teise priklausančias gyvenamąsias patalpas.

NUTARTA. Pritarti pateiktam sprendimo projektui.

BALSUOTA: už – 4 (K. Bagdonas, V. Raugelė, A. Cesiulis, J. Šeršniov), prieš – 0, susilaiko – 0.

3*.* SVARSTYTA. Informacija pagal Socialinės paramos centro raštus.

Pranešėja – V. Raugelė. Primena, kad Socialinės paramos centras buvo pateikęs 2 raštus dėl kvotų pabėgėlių integracijai, todėl nori išgirsti Socialinės paramos centro ir Socialinės paramos skyriaus komentarus.

A. Liesytė atkreipia dėmesį, kad Socialinės paramos centras antru raštu atsiuntė paneigimą dėl kvotų, nes nutarta - kai bus skelbiamos kvotos pabėgėliams (Lietuvoje), bus informuota savivaldybė ir Tarybai teikiamas sprendimo projektas dėl kvotų.

D. Stankaitienė pripažįsta, kad pateikta informacija apie kvotas yra negaliojanti, tačiau įstaigos nuostatuose įrašyta, kad „įgyvendinti prieglobstį gavusių užsieniečių integraciją Klaipėdos mieste neviršijant Savivaldybės sprendimu patvirtintų kvotų“. Mano, kad būtų aktualu, jei kvotų nebūtų, nes tai neetiška. Teigia, kad jau dabar dirbama su ukrainiečiais (atvykusiais su humanitariniu statusu) – jiems teikiama aprūpinimo (ne tik rūbais) paslauga.

V. Raugelė prašo persiųsti Socialinės paramos centro raštą Savivaldybės administracijai. Prašo pritarti, kad raštas pasiektų Savivaldybės administraciją, o ši pateiktų atsakymus į visus klausimus ir informuotų komitetą. Mano, kad reikia gilesnio aptarimo dėl kvotų panaikinimo.

NUTARTA:

3.1. Informacija išklausyta.

3.2. Perduoti Socialinės paramos centro raštą Savivaldybės administracijai, kad šį pateiktų atsakymus į visus klausimus ir informuotų komitetą.

3.3. Diskutuoti dėl kvotų keitimo.

4. SVARSTYTA. Materialinės tvarkos aprašo keitimas pagal Komiteto protokolinį nutarimą.

Pranešėja – V. Raugelė. Primena, kad 2021-11-19 komitetas pritarė sprendimui dėl materialinės paramos įstatyme nenumatytais atvejais teikimo tvarkos aprašo patvirtinimo su protokoliniu pavedimu - inicijuoti diskusiją dėl Materialinės paramos įstatyme nenumatytais atvejais teikimo tvarkos aprašo peržiūrėjimo (remtinų sričių praplėtimui) - ar ji atitinka šių dienų lūkesčius ir miestiečių poreikius. 2022 m. sausio mėnesį buvo gautas Savivaldybės administracijos raštas, kad š. m. I ketvirtį planuojama parengti informaciją puslapyje apie materialinės paramos rūšis paramai teikti panaudojamas biudžeto lėšas, išryškinti ir šią paramos rūšį bei jai panaudojamas SB lėšas.

V. Raugelė mano, kad reikia peržiūrėti materialinės paramos įstatyme nenumatytais atvejais teikimo tvarkos aprašą iš esmės. V. Raugelė sako, kad pagal Savivaldybės administracijos raštą, „esant neapibrėžtai situacijai dėl karo Ukrainoje, galimai reikalingos finansinės pagalbos pabėgusiems nuo karo, 2022 metais padidėjusio lėšų poreikio materialinei paramai teikti, buvo nebevykdoma Klaipėdos miesto gyventojų apklausa dėl materialinės paramos rūšių, siūlymų tobulinimui, keitimui“. V. Raugelė sako, kad matant artėjančią ekonominę krizę, pasikeitusią socialinę aplinką, būtina įpareigoti peržiūrėti materialinės ir socialinės paramos tvarką ir parengti finansinės krizės suvaldymo planą.

A. Velykienė siūlo Socialinės paramos skyriui atlikti analizę tarp Vilniaus, Kauno miestų savivaldybių materialinės paramos aprašų ir palyginti su Klaipėdos miestu. Po poros savaičių komitetui pateikti informaciją.

K. Bagdonas siūlo patiems skyriaus specialistams nuspręsti, kada jie galėtų pateikti informaciją.

A. Cesiulis mano, kad protokolinis pavedimas mums parodo, kad į situaciją turime pažiūrėti plačiau. Pritaria V. Raugelės nuomonei, kad reikia revizuoti tam tikrus dokumentus.

V. Raugelė siūlo priimti protokolinį pavedimą – rekomenduoti Savivaldybės administracijai pasiruošti ekonominės krizės suvaldymo planą ir socialinės paramos priemonių planą.

A. Cesiulis mano, kad kažkokia koncepcija turi būti dėl lėšų (esant susidariusiai situacijai) naudojimo (savivaldybė turi pradėti skaičiuoti ir galvoti apie galimą krizę).

K. Bagdonas sako, kad susilaikys nuo protokolinio priėmimo, kadangi biudžetas nėra guminis, ir tokius dalykus turėtų įsivertinti pati Savivaldybės administracija.

NUTARTA:

4.1. Informacija išklausyta.

4.2. Rekomenduoti Savivaldybės administracijai parengti ekonominės krizės suvaldymo ir socialinės paramos veiksmų planą.

BALSUOTA: už – 3 (V. Raugelė, J. Šeršniov A. Cesiulis), prieš – 0, susilaiko – 1 (K. Bagdonas).

5. SVARSTYTA. Informacija dėl dienos vaikų centrų ir gauto kreipimosi.

Pranešėja – V. Raugelė. Primena, kad kreipėsi VŠĮ „Fizinio aktyvumo akademija“ ir išdėstė raštu problematiką, taip pat gautas Savivaldybės administracijos atsakymas į raštą. Teigia, kad visa tai parodo tarpusavio nesusikalbėjimą.

A. Liesytė sako, kad su įstaiga bus pasirašoma sutartis taip, kaip numatyta (Socialinių reikalų ministerijos) ir bus kreiptasi į SPG dėl lėšų skyrimo organizacijai.

Ž. Petrikaitė sako, kad sutarta pradėti veiklą balandžio mėnesį.

A. Velykienė mano, kad turime galvoti apie socialinės politikos paslaugų plėtrą - dienos centrų atsiradimą, centrų steigimo skatinimą (turime centrų mažai, finansuojame daug, paslaugų gavėjų skaičius, gaunantis paslaugą, labai mažas).

V. Raugelė teigia, jei visa informacija ir tvarkos būtų paskelbtos savivaldybės puslapyje – organizacijos pačios informaciją išanalizuotų ir viską susirastų. Kviečia Savivaldybės administraciją tobulinti socialinių paslaugų sistemą, skelbti informaciją puslapyje. V. Raugelė mano, kad vertėtų apsilankyti įstaigose, teikiančiose tokią paslaugą (dienos centruose).

A. Velykienė pritaria, kad visa informacija turi būti skelbiama puslapyje.

K. Bagdonas sako, kad tikslas pasiektas (problema išspręsta), bet procesas neturi būti taip eskaluojamas. Toks klausimas turi būti sprendžiamas Savivaldybės administracijoje.

NUTARTA. Informacija išklausyta.

6. SVARSTYTA. Klaipėdos miesto savivaldybės tarybos 2021 m. lapkričio 25 d. sprendimo Nr. T2-279 „Dėl materialinės paramos įstatyme nenumatytais atvejais teikimo tvarkos aprašo patvirtinimo“ pakeitimas.

Pranešėja – A. Liesytė. Sako, kad teikiamas svarstyti Klaipėdos miesto savivaldybės tarybos 2021 m. lapkričio 25 d. sprendimo Nr. T2‑279 „Dėl Materialinės paramos įstatyme nenumatytais atvejais teikimo tvarkos aprašo patvirtinimo“ (toliau-Tvarkos aprašas) pakeitimo projektas. Sprendimo projektu siūlo papildyti Tvarkos aprašo 3.15 papunktį, atsižvelgiant į Lietuvos Respublikos Prezidento 2022 m. vasario 24 d. dekretu Nr. 1K-872 „Dėl nepaprastosios padėties paskelbimo“ nuo 2022 m. vasario 24 d. visoje Lietuvos Respublikos teritorijoje įvestą nepaprastąją padėtį, Ukrainą ištikusią humanitarinę krizędėl kurios gyventojai pasitraukusia iš Ukrainos į Lietuvos Respubliką, ir siekiant priimti šiuos asmenis užtikrinant jų bent minimalius pragyvenimo poreikius Klaipėdos miesto savivaldybės teritorijoje.

NUTARTA. Pritarti pateiktam sprendimo projektui.

BALSUOTA: už – 4 (K. Bagdonas, A. Velykienė, V. Raugelė, J. Šeršniov), prieš – 0, susilaiko – 0.

Posėdis baigėsi 15.50 val.

Posėdžio pirmininkas Kazys Bagdonas

Posėdžio sekretorė Lietutė Demidova